Menntaskólinn í Reykjavík

Menntaskólinn í Reykjavík (MR) er det ældste gymnasium i Island og ligger i landets hovedstad Reykjavík. Skolen har sin oprindelse i den lærde skole, der i 1056 blev grundlagt ved det sydlige Islands bispesæde i Skálholt og er stadig en af de ældste institutioner i Island. I 1786 blev skolen flyttet til Reykjavík i 1786, men dårlige pladsforhold gjorde det nødvendigt at forflytte undervisningen til gården Bessastaðir udenfor Reykjavík i 1805. I 1846 fik skolen sin nuværende placering i en bygning i hjertet af Reykjavík, der på det tidspunkt var øens største og tidligere havde været brugt af Altinget. Skolens hovedbygning er afbilledet på den islandsk femhundredekroneseddel. Skolen var tidligere kendt under navnene "Lærði skólinn" (den lærde skole), "Latínuskólinn" (latinskolen), eller med det latinske navn "Scholae Reykjavicensis". Den fik sit nuværende navn i 1937. Skolen tilbyder fireårige uddannelser, der afsluttes med "stúdentspróf" (studentereksamen), der giver adgang til universiteter og andre højere læreanstalter. Det fireårige islandske gymnasium følger efter en tiårig grundskole, og niveauet i de ældste klasser svarer til førsteårsundervisning på danske universiteter. Mange fremtrædende islandske politikere, herunder minister for Island Hannes Hafstein, nuværende præsident Guðni Th. Jóhannesson og forhenværende præsidenter Vigdís Finnbogadóttir og Ólafur Ragnar Grímsson er studenter fra MR. De fleste islandske statsministre har gået på skolen, heriblandt Ólafur Jóhannesson og David Oddsson. Kendte elever Jónas Árnason (1923–1998), politiker og forfatter Ásgeir Ásgeirsson (1894–1972), statsminister og præsident Vigdís Finnbogadóttir (født 1930), præsident Niels Ryberg Finsen (1860–1904),nobelprismodtager Ólafur Ragnar Grímsson (født 1943), præsident Tómas Guðmundsson (1901–1983), forfatter Vilmundur Gylfason (1948–1983), politiker og journalist Geir Hilmar Haarde (født 1951), statsminister Guðmundur G. Hagalín (1898–1985), forfatter Guðrún Helgadóttir (født 1935), børnebogsforfatter Ögmundur Jónasson (født 1948), sundhedsminister Halldór Laxness (1902–1998), nobelprismodtager Davíð Oddsson (født 1948), statsminister Össur Skarphéðinsson (født 1953), politiker Davíð Stefánsson (1895–1964), forfatter Rektorer siden 1846 1846-1851: Sveinbjörn Egilsson 1851-1869: Bjarni Jónsson 1869-1872: Jens Sigurðsson 1872-1895: Jón Þorkelsson 1895-1904: Björn M. Ólsen 1904-1913: Steingrímur Thorsteinsson 1913-1928: Geir Zoëga 1928-1929: Þorleifur H. Bjarnason 1929-1956: Pálmi Hannesson 1956-1965: Kristinn Ármannsson 1965-1970: Einar Magnússon 1970-1995: Guðni Guðmundsson 1995-2001: Ragnheiður Torfadóttir 2001-2012: Yngvi Pétursson 2012-2013: Linda Rós Michaelsdóttir 2013-2017: Yngvi Pétursson 2017-2022: Elísabet Siemsen 2022-nuværende: Sólveig Guðrún Hannesdóttir Kilder Vefsíða Menntaskólans í Reykjavík Nemendafélagið Framtíðin Lærði skólinn í Reykjavík; artikel i Lesbók Morgunblaðsins 1990 Kelsallsgjöf; artikel i Lesbók Morgunblaðsins 1952 Nemendur Latínuskólans vorið 1895; artikel i Lesbók Morgunblaðsins 1941 Hundrað ára hátíð Menntaskólans í dag; artikel i Morgunblaðinu 1946 Frumteikningin að húsi MR fundin í Kaupmannahöfn; artikel i Morgunblaðinu 1997 Skólafélag Menntaskólans í Reykjavík Eksterne henvisninger Skolens officielle netsted